亞洲台

係香港亞洲電視一條以高清格式播放嘅數碼電視頻道，頻道號碼係12，要用升級版DMB-T/H接收器先至收到。

亞洲台係喺2009年4月1號朝早6點，因為亞洲電視重組佢嘅數碼地面電視頻道，而以亞洲高清台個名開始播，取代以往嘅亞洲電視高清頻道，後來至改叫亞洲台。

呢條頻道每日廿四個鐘播嘢，有時同本港台、國際台一齊播，特別喺夜間新聞。另外亞洲台星期三會播高清賽馬直擊。

政府宣佈亞視冇得續牌之後，賽馬直擊由2015年9月1號開始改由無綫電視J2台播，而頻道就喺2016年4月2號00:00停播。

香港電視播放頻道
亞洲電視
香港數碼地面電視廣播
類:停播咗嘅電視台或頻道